CELEX: 22004D0117
Language: hu
Date: 2004-08-06 00:00:00
Title: Az EGT-Vegyesbizottság 117/2004 határozata (2004. augusztus 6.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

10.3.2005   
            
            
               HU
            
            
               Az Európai Unió Hivatalos Lapja
            
            
               L 64/5
            
         
      AZ EGT-VEGYESBIZOTTSÁG 117/2004 HATÁROZATA
   
   (2004. augusztus 6.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodásra (a továbbiakban: a „Megállapodás”), amelyet az Európai Gazdasági Térségről szóló megállapodás kiigazításáról szóló jegyzőkönyv módosított és különösen annak 86. és 98. cikkére,
   mivel:
   
               (1)
            
            
               A Megállapodás 31. jegyzőkönyvét a 2004. június 8-i 90/2004 EGT-vegyesbizottsági határozat (1) módosította.
            
         
               (2)
            
            
               Helyénvaló a Megállapodásban részes Szerződő Felek együttműködésének kiterjesztése a kulturális ügyi együttműködést előkészítő fellépésekre.
            
         
               (3)
            
            
               Ezért a Megállapodás 31. jegyzőkönyvét módosítani kell annak érdekében, hogy e kibővített együttműködésre 2004. január 1-jétől kezdődően sor kerülhessen,
            
         A KÖVETKEZŐKÉPPEN HATÁROZOTT:
   1. cikk
   A Megállapodás 31. jegyzőkönyvének 13. cikke a következőképpen módosul:
   
               1.
            
            
               A (2) bekezdés helyébe a következő szöveg lép:
               
                           „2.
                        
                        
                           Az EFTA-államoknak hozzá kell járulniuk a Megállapodás 82. cikke (1) bekezdésének a) pontjával összhangban az (1), (4), (5) és (6) bekezdésben említett tevékenységek költségeihez.”
                        
                     
         
               2.
            
            
               A (3) bekezdés szövege helyébe a következő lép:
               
                           „3.
                        
                        
                           Az EFTA-államok teljes mértékben részt vesznek az EK-bizottságok és egyéb olyan testületek munkájában, amelyek az (1), (4), (5) és (6) bekezdésben említett tevékenységek igazgatásával, fejlesztésével és végrehajtásával a Bizottság munkáját segítik.”
                        
                     
         
               3.
            
            
               Az (5) bekezdés után a következő bekezdést kell beilleszteni:
               
                           „6.
                        
                        
                           2004. január 1-jétől az EFTA-államok részt vesznek a 2004-es költségvetési évre az Európai Unió számára előirányzott általános költségvetésbe szereplő költségvetési tételhez kapcsolódó közösségi fellépésben:
                           
                                       —
                                    
                                    
                                       
                                          15.04.02.03. költségvetési tétel:»Kulturális ügyi együttműködést előkészítő fellépések«”
                                    
                                 
                     
         2. cikk
   Ez a határozat a megállapodás 103. cikke (1) bekezdése szerint előírt (2) utolsó értesítésnek az EGT-Vegyesbizottsághoz történő beérkezését követő napon lép hatályba.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. augusztus 6-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 349., 2004.11.25., 52. o.
   
   
      (2)  Alkotmányos követelmények felmerilését nem jelezték.